# Benedek Ferenc

### A Wikipédiából, a szabad lexikonból.

Benedek Ferenc (Tiszafüred, 1926. február 5.) öttusázó, edző, szakíró, Benedek Gábor olimpiai bajnok öttusázó testvére.

1946-tól a Csepeli MTK, illetve a Budapesti Munkaerőtartalékok SE öttusázója volt. Három alkalommal[1] nyert magyar csapatbajnokságot, de elsősorban nem sportolóként, hanem edzőként vált ismertté. 1953-tól lett a Csepeli MTK, illetve a Csepel SC öttusa szakosztályának edzője. Edzésmódszertani újítóként jelentős szerepe volt a magyar öttusasport nemzetközi sikereiben. Tanítványai közül Maracskó Tibor világbajnok, Német Ferenc kétszeres olimpiai bajnok, Balczó András háromszoros olimpiai bajnok és tízszeres világbajnok lett. Az 1956. évi olimpián a magyar öttusacsapat vezetőjeként vett részt. Az 1960. évi római olimpiára – ahol két tanítványa is aranyérmet nyert – kiutazását politikai okokból nem engedélyezték.

1965-ben a Testnevelési Főiskolán edzői, majd 1969-ben – László Istvánnal Magyarországon elsőként – öttusa mesteredzői oklevelet szerzett. Harmincöt éves edzői pályafutás után vonult nyugalomba. Tevékenysége elismeréseként 2003-ban Bay Béla-díjjal tüntették ki.

## [szerkesztés] Főbb művei

- A Magyar öttusasport Története Kiállítás a Sportág Nemzetközi Népszerűsítéséért, 1989 Exhibition on the History of Modern Pentathlon in Hungary for the International Popularisation of the Sports Branch (Az Országos Testnevelési és Sportmúzeum kiadványa, 1989 – ISBN 9630287250)
- 80 éves a Nemzetközi Öttusa Szövetség. Vándorkiállítás (Budapest, 1991)
- Gyújtogattam? A magyar öttusasport tüzét csiholtam. A magyar öttusasport 65 éve. 1927–1992 (Budapest, 1992)

## [szerkesztés] Külső hivatkozások

- Benedek Ferenc a Magyar Rádió honlapján
- Benedek Ferenc Tiszafüred honlapján

## [szerkesztés] Források

- Révai Új Lexikona – ISBN 9639015172Ö
- Ki Kicsoda 2004 – ISBN 9638634502

## [szerkesztés] Jegyzet

1. ^ A magyar bajnokcsapat tagja volt 1946-ban, 1947-ben és 1948-ban.

A lap eredeti címe "http://hu.wikipedia.org../../../b/e/n/Benedek_Ferenc_4871.html"

Kategória: Magyar öttusázók

##### Views

- Szócikk
- Vitalap
- Aktuális változat

##### Keresés